CELEX: 62021TN0253
Language: mt
Date: 2021-05-11 00:00:00
Title: Kawża T-253/21: Rikors ippreżentat fil-11 ta’ Mejju 2021 – Aquino vs Il-Parlament

28.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/31
            
         
      Rikors ippreżentat fil-11 ta’ Mejju 2021 – Aquino vs Il-Parlament
      (Kawża T-253/21)
      (2021/C 252/41)
      Lingwa tal-kawża: il-Franċiż
      
         Partijiet
      
      
         Rikorrent: Roberto Aquino (Brussell, il-Belġju) (rappreżentant: L. Levi, avukata)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara li dan ir-rikors huwa ammissibbli u fondat;
               
            għaldaqstant,
      
                  —
               
               
                  tannulla d-deċiżjoni tas-7 ta’ Lulju 2020 li permezz tagħha d-Direttur Ġenerali tad-Direttorat Ġenerali tal-Persunal annulla l-elezzjoni tal-President tal-Kumitat tal-Persunal u ddeċieda li jerġa’ jipproċedi bl-imsemmija elezzjoni;
               
            
                  —
               
               
                  jannulla l-laqgħa kostituttiva tal-14 ta’ Settembru 2020 u l-elezzjonijiet li seħħew fiha u, b’mod partikolari, l-elezzjoni tal-President tal-Kumitat tal-Persunal;
               
            
                  —
               
               
                  tannulla d-deċiżjoni tal-5 ta’ Frar 2021 li tiċħad l-ilment imressaq mir-rikorrent fis-6 ta’ Ottubru 2020;
               
            
                  —
               
               
                  tikkundanna lill-konvenut għall-kumpens tad-dannu morali evalwat ex aequo et bono għal EUR 2 000;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur mill-konvenut tad-dmir tiegħu li jiżgura li l-uffiċjali tiegħu u l-Membri tiegħu għandhom il-possibbiltà li jagħżlu r-rappreżentanti tagħhom b’libertà sħiħa u b’osservanza ta’ regoli stabbiliti. Ir-rikorrent jinvoka wkoll il-ksur tal-Artikolu 4 tar-Regoli tal-Proċedura tal-Kumitat tal-Persunal u tad-dmir ta’ diliġenza.
               
            
                  2.
               
               
                  It-tieni motiv ibbażat fuq il-ksur tad-dritt għal smigħ u tal-Artikolu 41 tal-Karta tad-Drittijiet Fundamentali tal-Unjoni Ewropea.